લાઇફ સપોર્ટ સ્કીલમાં પારંગત ડો.ગૌતમ પ્રજાપતિએ જણાવ્યું કે, ગત ૧૨મી ઓક્ટોબરના રોજ હોસ્પિટલમાંથી ફરજ બજાવીને ઘરે જતો હતો ત્યારે ખેડા હાઇવે પર ગંભીર અકસ્માત જોતાં હું રોકાઇ ગયો. જેમાં એક વ્યક્તિને બેભાન અવસ્થામાં જણાતાં મેં મારી કારમાંથી ઇમરજન્સી કીટ કાઢીને રોડ પર સારવાર આપવાનું શરૂ કર્યું. મોઢાંમાં ટ્યૂબ નાંખીને શ્વાસ લેવામાં તકલીફ પડતા અવરોધને દૂર કર્યા અને ૧૦૮ એમ્બ્યુલન્સ વાન આવતાં સુધીમાં બેગમાસ્ક દ્વારા વેન્ટિલેશન આપ્યું. ૧૦૮માં દર્દીને નજીકની હોસ્પિટલમાં ખસેડવામાં આવ્યા જેઓની હાલમાં તબિયત સુધારા પર છે. નવરાત્રિમાં અમદાવાદ રિવરફ્રન્ટ રોડ પર અકસ્માતમાં વ્યક્તિની સ્થિતિ ગંભીર જણાતા ઇમરજન્સી કીટ દ્વારા તાત્કાલિક સારવાર પૂરી પાડીને હોસ્પિટલમાં ખસેડ્યા હતા.